  Туспуктэм: vk.com (Александр Бречалов) Наталия Сильвестрова Куашкан калэ вуэм юртъсы умой азе выжтон программая Удмуртиын кӧня ке семьяос выль квартираослэсь усьтонъёссэс басьтӥзы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Глаз ёросысь 24 семьяос выль квартираосын улозы. Соос понна Чепца шутэтскон юрт каргуртын куинь этажъем корка пуктӥзы. Шутэтскон нуналъёс азьын Сарапулысь Гончаров нимо урамын укмыс этажъем юртэз пуктон ужъёсты йылпумъязы. Александр Бречалов пусйиз, юрт югыт но вӧл-вӧл. Квартираослэсь проектъёссэс лэсьтӥськисьёс кузёосынызы ӵош лэсьтӥзы. Юрт возы нылпиослы шудон площадка пуктӥзы, машина ветлон сюресэз но тротуаръёсты асфальтэн шобыртӥзы. Выль юртэ 2012-2017 аръёсы кушкан калэ вуэмен лыдъям 28 юртысь 270 адями выжоз. Оглом ньыль ар ӵоже программая 45,7 сюрс квадрат метр быдӟа куашкан калэ вуэм юртъёсысь 3 сюрс 100 мурт выль квартираосы улыны интыяськиз. 2023-тӥ арын эшшо 500 семьяез мукет интыосы выжтыны малпало. Тегъёс: Удмуртия Глазов Сарапул Юртъёстытупатон лэсьтӥськон  